27.3.2023
SK
Úradný vestník Európskej únie
C 112/15
1.
Je skutočnosť, že španielsky zákonodarca nezohľadnil v článku 48 ods.
2 Texto Refundido de la Ley del Estatuto de los Trabajadores (konsolidované znenie Zákonníka práce) a v článkoch 177, 178 a 179 Texto Refundido de la Ley General de la Seguridad Social (konsolidované znenie všeobecného zákona o sociálnom zabezpečení) právnu úpravu, ktorá zahŕňa posúdenie osobitných potrieb osamelých rodičov v oblasti rovnováhy medzi pracovným a súkromným životom s dôsledkami na obdobie starostlivosti o novorodenca v porovnaní s dieťaťom narodeným do rodiny s dvoma rodičmi, v ktorej majú obaja rodičia predpoklad prístupu k platenej dovolenke, ak obaja rodičia spĺňajú podmienky na prístup k dávke sociálneho zabezpečenia, v súlade so smernicou, ktorá ukladá osobitné posúdenie týkajúce sa okrem iného narodenia dieťaťa osamelým rodičom, s cieľom určiť podmienky prístupu k rodičovskej dovolenke a jej podrobné náležitosti? 2.
Majú sa podmienky čerpania dovolenky pri narodení dieťaťa, podmienky prístupu k finančnej dávke sociálneho zabezpečenia, režim čerpania rodičovskej dovolenky, a najmä prípadné predĺženie trvania rodičovskej dovolenky z dôvodu neprítomnosti iného rodiča, než je biologická matka, ktorá sa stará o dieťa, v prípade neexistencie osobitnej právnej úpravy španielskeho zákonodarcu, vykladať flexibilným spôsobom v rámci pôsobnosti práva Spoločenstva?
(1)
Ú. v.
EÚ L 188, 12.7.2019, s.
79-93.
Návrh na začatie prejudiciálneho konania, ktorý podal Audiencia Provincial de Alicante (Španielsko) 7. novembra 2022 – Julieta, Rogelio/Agencia Estatal de la Administración Tributaria (Vec C-687/22) (2023/C 112/20) Jazyk konania: španielčina Vnútroštátny súd, ktorý podal návrh na začatie prejudiciálneho konania Audiencia Provincial de Alicante
Účastníci konania pred vnútroštátnym súdom Odvolatelia: Julieta, Rogelio Odporkyňa v odvolacom konaní: Agencia Estatal de la Administración Tributaria
Prejudiciálne otázky i) Je možné uplatniť zásadu konformného výkladu zlučiteľného s článkom 23 ods.
4 smernice (1), ak skutkové okolnosti (ako v prejednávanej veci, vzhľadom na dátum podania žiadosti o oddlženie záväzkov) nastali v prechodnom období medzi nadobudnutím účinnosti smernice a uplynutím lehoty na jej prebratie, a uplatniteľná vnútroštátna právna úprava (konsolidované znenie zákona o konkurze v znení kráľovského legislatívneho dekrétu č. 1/20) nie je tou právnou úpravou, ktorá smernicu preberá (zákon č. 16/22)?
ii) Je zlučiteľná s článkom 23 ods.
4 smernice a so zásadami týkajúcimi sa oddlženia, z ktorých vychádza táto smernica, taká vnútroštátna právna úprava, akou je španielska právna úprava obsiahnutá v konsolidovanom znení zákona o konkurze (v znení kráľovského legislatívneho dekrétu č. 1/2020), ktorá neposkytuje žiadne odôvodnenie pre vylúčenie verejnoprávnej pohľadávky z oddlženia neuspokojených záväzkov?
Ohrozuje alebo narúša táto právna úprava, v rozsahu, v akom vylučuje verejnoprávnu pohľadávku z oddlženia a neobsahuje riadne odôvodnenie, dosiahnutie cieľov stanovených v smernici?